ଧର୍ମ ଆଧାରରେ ବିଭାଜିତ ନ ହେଉ ଭାରତ\nନୂଆଦିଲ୍ଲୀ,୧।୧୨(ପି.ଟି.)ସମ୍ପ୍ରଦାୟ ଭିତ୍ତିରେ ଗୋଟିଏ ଦେଶ ବିଭାଜିତ ହେଲେ ତା'ର ଗଣତାନ\nଧର୍ମ ଆଧାରରେ ବିଭାଜିତ ନ ହେଉ ଭାରତ\t December 2nd, 00:00 AM December 2nd, 00:00 AM\nନୂଆଦିଲ୍ଲୀ,୧।୧୨(ପି.ଟି.)ସମ୍ପ୍ରଦାୟ ଭିତ୍ତିରେ ଗୋଟିଏ ଦେଶ ବିଭାଜିତ ହେଲେ ତା'ର ଗଣତାନ୍ତ୍ରିକ ମୂଲ୍ୟବୋଧ ହ୍ରାସ ପାଇଥାଏ। ତେଣୁ ଧର୍ମ ଆଧାରରେ ଭାରତ ବିଭାଜିତ ହେବା ଅନୁଚିତ ବୋଲି ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ଆମେରିକାର ପୂର୍ବତନ ରାଷ୍ଟ୍ରପତି ବାରାକ ଓବାମା ପରାମର୍ଶ ଦେଇଥିଲେ। ନୂଆଦିଲ୍ଲୀରେ ଶୁକ୍ରବାର ଏକ ଜାତୀୟ ଗଣମାଧ୍ୟମ ସଂସ୍ଥା ପକ୍ଷରୁ ଆୟୋଜିତ କାର୍ଯ୍ୟକ୍ରମରେ ଯୋଗଦେଇ ଓବାମା ଏହା ସ୍ପଷ୍ଟ କରିଛନ୍ତି। ଓବାମା କହିଛନ୍ତି, ସେ ରାଷ୍ଟ୍ରପତି ଥିବାବେଳେ ମୋଦିଙ୍କୁ ବ୍ୟକ୍ତିଗତ ଭାବେ କେତେକ ଭଲ ପରାମର୍ଶ ଦେଇଥିଲେ। ଧାର୍ମିକ ସହିଷ୍ଣୁତା ଉପରେ ମୋଦିଙ୍କୁ ଓବାମା କହିଥିଲେ, ଧର୍ମ ଆଧାରରେ ଭାରତକୁ ଭାଗ ଭାଗ ହେବାକୁ ଦିଆ ନ ଯାଉ। ଏଠାରେ ସଂଖ୍ୟାଲଘୁମାନେ ବିଶେଷକରି ମୁସଲମାନ ସମ୍ପ୍ରଦାୟର ଲୋକେ ନିଜକୁ ଭାରତୀୟ ସମାଜର ଅଂଶବିଶେଷ ବୋଲି ପରିଚୟ ଦେଉଛନ୍ତି। ଅନ୍ୟ କେତେକ ଦେଶରେ ଏଭଳି ସାମ୍ପ୍ରଦାୟିକ ସଦ୍ଭାବ ଦେଖିବାକୁ ମିଳେନାହିଁ। ସଂଖ୍ୟାଲଘୁଙ୍କ ଏଭଳି ମନୋଭାବକୁ ଭାରତ ସରକାର ଆଦର କରିବା ଉଚିତ। ଲୋକେ ନିଜ ନିଜ ଭିତରେ ଅନେକ ଭିନ୍ନତା ଦେଖନ୍ତି। ଏହା ସେମାନଙ୍କ ମଧ୍ୟରେ ଥିବା ଗୁଣସାମ୍ୟକୁ ନଷ୍ଟ କରିଦିଏ। ଏହି ସାମଞ୍ଜସ୍ୟ ଉପରେ ଆମେ ସବୁବେଳେ ଗୁରୁତ୍ୱ ଦେବା ଆବଶ୍ୟକ। ଏକ ଗଣତନ୍ତ୍ରରେ ରାଷ୍ଟ୍ରପତି ବା ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ସବୁଠୁ ଗୁରୁତ୍ୱପୂର୍ଣ୍ଣ ନୁହେଁ। ବରଂ, ଦେଶର ନାଗରିକମାନେ ଜଣେ ନିର୍ଦ୍ଦିଷ୍ଟ ରାଜନେତାଙ୍କୁ ସମର୍ଥନ କରି କେଉଁ ବିଚାରଧାରାକୁ ପ୍ରୋତ୍ସାହନ ଦେଉଛନ୍ତି ତାହା ସେମାନେ ନିଜକୁ ପ୍ରଶ୍ନ କରିବା ବେଶି ଜରୁରୀ। ଯେତେବେଳେ ଜଣେ ରାଜନେତା କିଛି ଅନିଶ୍ଚିତ ବା ସନ୍ଦେହଜନକ କାର୍ଯ୍ୟ କରୁଛନ୍ତି, ସେତେବେଳେ ନାଗରିକମାନେ ତାକୁ ସମର୍ଥନ କରୁଛନ୍ତି କି ବୋଲି ନିଜକୁ ପ୍ରଶ୍ନ କରିବା ଉଚିତ। ରାଜନେତାମାନେ ଦର୍ପଣ ଭଳି, ଯହିଁରୁ ଏକ ସମୁଦାୟର ବିଚାରଧାରା ପ୍ରତିଫଳିତ ହୋଇଥାଏ। ସାରା ଭାରତର ବିଭିନ୍ନ ସମୁଦାୟ ବିଭାଜନ ପାଇଁ ବଳି ପଡ଼ିବାକୁ ନାରାଜ ହେଲେ ସେମାନେ ପ୍ରକୃତ ଅର୍ଥରେ ରାଜନେତାମାନଙ୍କ ହାତମୁଠାକୁ ଟାଣ କରୁଥିବା ବୁଝିବାକୁ ପଡ଼ିବ ବୋଲି ଓବାମା କହିଛନ୍ତି। ଓବାମା ରାଷ୍ଟ୍ରପତି ଥିବାବେଳେ ୨୦୧୫ ଜାନୁୟାରୀରେ ଭାରତ ଗସ୍ତ କରିଥିଲେ। ସେହି ସମୟରେ ଭାରତରେ ଧର୍ମ ପରିବର୍ତ୍ତନକୁ ନେଇ ବିବାଦ ଜୋର୍ ଧରିଥିଲା। ଏହି ପରିପ୍ରେକ୍ଷୀରେ ମୋଦିଙ୍କୁ ଓବାମା ଏଭଳି ପରାମର୍ଶ ଦେଇଥିବା ସ୍ପଷ୍ଟ କରିଛନ୍ତି। ଅନ୍ୟପକ୍ଷରେ ଓବାମା ଶୁକ୍ରବାର ନୂଆଦିଲ୍ଲୀରେ ମୋଦିଙ୍କୁ ଭେଟିଛନ୍ତି। ଗତ ଜାନୁୟାରୀରେ ଓବାମା ଅବସର ନେଇ ହ୍ବାଇଟ୍ ହାଉସ ଛାଡ଼ିବା ପରେ ଦୁଇନେତାଙ୍କ ମଧ୍ୟରେ ଏହା ହେଉଛି ପ୍ରଥମ ସାକ୍ଷାତ।
